GRB7
Protein 7, vezan za receptor faktora rasta, poznat i kao GRB7, jest protein koji je kod ljudi kodiran genom GRB7. Koristeći metod CORT (kloniranje ciljeva receptora) koju su osmislili Skolnik et al. (1991) za prikaz visoko ekspresijske biblioteke miša, Margolis et al. (1992) izolirali su gen za mišji Grb7, koji kodira protein od 535 aminokiselina. GRB7 je homolog ras-GAP (protein koji aktivira ras-GTPazu). Sadrži domen SH2 i vrlo je eksprimiran u jetri i bubrezima. Ovaj gen definira porodicu GRB7, čiji članovi uključuju mišji gen Grb10 i ljudski GRB14. Tanaka et al. (1998) izolirali su cDNK navodne molekule za transdukciju signala GRB7 i novoprerađene varijante, GRB7V, iz invazivnog karcinoma jednjaka. Iako obje izoforme GRB7 dijele homologiju s migracijskim genom Mig10 Caenorhabditis elegans, izoformi GRB7V nedostaje 88 baznih parova na C kraju; rezultirajuće pomjeranje okvira dovodi do supstitucije SH2 domena kratkom hidrofobnom sekvencom.